Hukumatning ijro etuvchi tuzilmasiga o‘zgartirish kiritildi. Foto: Nigoh Prezident qarori bilan Vazirlar Mahkamasining ijro etuvchi tuzilmasi takomillashtirilmoqda. Bu haqda “Nigoh” kanali xabar berdi. Bosh vazir maslahatchisi – Geologiya, energetika, sanoat va uning bazaviy tarmoqlarini rivojlantirish masalalari departamenti boshlig‘i lavozimi tugatildi. Uning o‘rniga bosh vazirning Geologiya, energetika, sanoat va uning bazaviy tarmoqlarini rivojlantirish masalalari bo‘yicha maslahatchisi – Davlat geologiya va mineral resurslar qo‘mitasi raisi lavozimi kiritildi. Ushbu lavozimga Bobir Islomov tasdiqlandi va shu munosabat bilan u Davlat geologiya va mineral resurslar qo‘mitasi raisi lavozimidan ozod etildi.